વલસાડ તાલુકાના જેસપોર ગામે સ. નં. ૧૫૧માં ૭૧.૮૩ ગુંઠા ખેતીની જમીનના લગભગ ૬૫ વર્ષ પહેલા મરણ પામેલા માલિકના કોઇ વારસદાર ન હોવાનો ગેરલાભ ઉઠાવી વલસાડના દિવેદ ગામના તિકડમબાજે પારડીના સુખેશ ગામે રહેતા એક સરખા નામવાળા ઇસમના આધારપુરાવાઓ રજુ કર્યા હતા અનેસરકારી અધિકારી-કર્મચારીઓની મિલીભગતમાં, એ મૃત જમીનમાલિકને જીવતો કરી દીધા બાદ, સરકારી દફ્તરે ૭/૧૨ તથા ઇન્ડેક્ષમાં એન્ટ્રી પડાવી હતી અને તે બોગસ દસ્તાવેજથી પોતાના નામે જમીન કરાવીને, દલાલ મારફતે વલસાડ તાલુકા પંચાયતના અધિકારીને વેંચી મારી હતી.